Տեսական մեխանիկան, որպես բնագիտության մաս, օգտագործելով մաթեմատիկական մեթոդները՝ գործ ունի ոչ թե հենց իրական նյութական օբյեկտների, այլ նրանց մոդելների հետ: Այդ ուսումնասիրվող մոդելներն են՝ նյութական կետեր և նյութական կետերի համակարգեր, բացարձակ պինդ մարմին և բացարձակ պինդ մարմինների համակարգեր, դեֆորմացվող հոծ միջավայրեր: Ծրագրում նախատեսվում է կատարել գիտահետազոտական աշխատանքներ ժամանակակից մեխանիկայի մի շարք ոլորտներում, որոնք սերտորեն կապված են գիտատեխնիկական և նոր տեխնոլոգիաների առաջընթացի հետ: Այդ բնագավառներում աշխատանքներ կատարվել են ԵՊՀ մեխանիկամաթեմատիկական ֆակուլտետի մեխանիկայի բաժնում, այնուհետև` ԵՊՀ մաթեմատիկայի և մեխանիկայի ֆակուլտետում մինչև 2010թ-ը: Սկզբում գործել է Ֆիզիկատեխնիկական պրոբլեմների գիտահետազոտական լաբորատորիա, իսկ այնուհետև գիտահետազոտական աշխատանքները կատարվել են թեմատիկ պլանների շրջանակներում: